69. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1125646/955/0015/ΠΟΛ. 1271 της 11/29 Δεκ. 1989 (ΦΕΚ Β’ 921) (Διόρθ. σφαλμ. στο ΦΕΚ Β’ 53/30-1-90) Μη θεώρηση χαρτοταινίας ηλεκτρονικών ταμειακών μηχανών του Νόμ. 1809/1988. Έχοντας υπόψη: 1.Τις διατάξεις των παρ. 1 και 6 του άρθρ. 18 και των περιπτ. ε’ και η’ του άρθρ. 49 του Π.Δ. 99/77 (ΦΕΚ 34/9.2.1977 τ.Α’), όπως ισχύουν. 2.Τις διατάξεις του άρθρ. 1 του Νόμ. 1809/88 «Καθιέρωση ηλεκτρονικών ταμειακών μηχανών και άλλες διατάξεις» (ΦΕΚ 222 Α’). 3.Τις διατάξεις της παρ. 3 της απόφασης του Υπουργού Οικονομικών Σ. 1911/165/ΠΟΛ. 184/17.6. 1987 (ΦΕΚ 311/22.6.87 τ. Β’). 4.Το γεγονός ότι οι η.τ.μ., του Νόμ. 1809/88 εξασφαλίζουν το αναλοίωτο και το απαραβίαστο των ενταμιευμένων στη φυσική τους μνήμη δεδομένων των συναλλαγών και ότι είναι ταμειακές μηχανές μεγάλης αξιοπιστίας. 5.Την ανάγκη διευκόλυνσης και ελάφρυνσης των Δ.Ο.Υ. και των συναλλασσομένων μ’ αυτές επιτηδευματιών από περιττές γραφειοκρατικές διατυπώσεις (θεωρήσεις κ.λ.π.) αποφασίζουμε: 1.Ορίζουμε ότι οι επιτηδευματίες που χρησιμοποιούν, για την έκδοση αποδείξεων λιανικής πώλησης αγαθών και παροχής υπηρεσιών, ηλεκτρονικές ταμειακές μηχανές του νόμ. 809/88, εγκεκριμένες από το Υπουργείο Οικονομικών, απαλλάσσονται από την υποχρέωση θεώρησης των χαρτοταινιών, που προορίζονται να παραμείνουν ως στέλεχος των εκδιδόμενων από τις μηχανές αυτές αποδείξεων. 2.Η ισχύς της απόφασης αυτής αρχίζει από την ημερομηνία δημοσίευσής της στην Εφημερίδα της Κυβερνήσεως. 